న్యూఢిల్లీ: ఎయిర్ ఇండియా విమానాల్లో ప్రయాణించే వ్యక్తులు ఇక నోరు అదుపులో ఉంచుకోవాల్సిందే. లేకపోతే రూ.15 లక్షల వరకు జరిమానా పడుద్ది. విమాన సిబ్బంది లేదా తోటి ప్రయాణికులు ఎవరిమీదైనా నోరు పారేసుకుంటూ గోల చేస్తే, ఇక వారిపై జరిమానాల రూపంలో భారీ వడ్డింపులు తప్పవు. ఇలాంటి గొడవలతో తరచూ విమాన ప్రయాణం ఆలస్యం అవుతుండటంతో ఎయిర్ ఇండియా ఈ దిశగా ఆలోచిస్తోంది. ఇటీవల ఢిల్లీ-ముంబై విమాన ప్రయాణంలో శివసేన ఎంపి రవీంద్ర గైక్వాడ్ సృష్టించిన వీరంగంతో, ఇక ఇలాంటి ప్రయాణికుల విషయంలో కఠినంగా ఉండాలని జాతీయ విమానయాన సంస్థ భావిస్తోంది. ఏ ప్రయాణికుడి అల్లరితోనైనా విమానం గంట ఆలస్యమైతే రూ.5 లక్షలు, 2 గంటల వరకు ఆలస్యమైతే రూ.10 లక్షలు, అంతకు మించితే రూ.15 లక్షలు జరిమానా వడ్డించాలని యోచిస్తోంది. ఈ చర్యలకు తోడు విమానాల్లో గొడవకు దిగే ప్రయాణికులతో ఎలా వ్యవహరించాలనే విషయంలో సిబ్బందికి శిక్షణ ఇవ్వాలని భావిస్తోంది. ఇంకా ఇలాంటి కేసుల్లో వెంటనే పోలీసు కేసులు పెట్టే విషయాన్నీ పరిశీస్తోంది. ఇలాంటి సంఘటనలు తలెత్తినపుడు మీడియాకు కాకుండా ఆ విషయాన్ని కంపెనీ సిఎండి లేదా ఇతర ఉన్నతాధికారుల దృష్టికి తీసుకురావాలని సిబ్బందిని కోరబోతోంది.
newdhilly: air india vimaanaallo prayaaninche vyaktulu ika noru adupulo unchukovalsinde. lekapothe roo.15 lakshala varaku jarimana paduddi. vimana sibbandi leda thoti prayaanikulu evarimeedainaa noru paaresukuntuu gola cheste, ika vaaripai jarimaanaala roopamlo bhari vaddimpulu tappavu. ilanti godavalatho tarachuu vimana prayaanam aalasyam avutundatamto air india ee disagaa aalochistondi. iteevala dhilli-mumbai vimana prayaanamlo sivasena empi ravindra gaikwad srushtinchina veerangamtho, ika ilanti prayaanikula vishayamlo kathinamgaa undaalani jaateeya vimaanayaana samstha bhaavistondi. e prayaanikudi allarithonaina vimanam ganta aalasyamaithe roo.5 lakshalu, 2 gantala varaku aalasyamaithe roo.10 lakshalu, antaku minchithe roo.15 lakshalu jarimana vaddinchaalani yochistondi. ee charyalaku thodu vimaanaallo godavaku dige prayaanikulatoe ela vyavaharinchaalane vishayamlo sibbandiki sikshana ivvaalani bhaavistondi. inka ilanti kesullo ventane polisu kesulu pette vishayaannii pariseestoondi. ilanti sanghatanalu talettinapudu mediaku kakunda aa vishayaanni company cmd leda itara unnataadhikaarula drushtiki teesukuraavaalani sibbandini korabotondi.